20 



fyldigt præg, der er påfaldende ligeoverfor de mere opdyr- 

 kede egnes, f. eks. Låland-Falsters. 



1. De dyrkede planter ere i det hele de samme som 

 overalt i landet. Hveden er sjælden på saodpartierne, hvor- 

 imod den på sletten er temmelig almindelig, og den dyrkes i 

 flere afarter. Rugen er den vigtigste kornart; dernæst 

 Bygget, af hvilket det toradede findes på de mere frugt- 

 bare steder, det seksradede i de sandede bakkeegne. Et 

 par steder har Ri s -By g (Hordeum Zeocri(on) været dyrket. 

 Af Havre har forf. kun set dyrket den almindelige Sæd- 

 Havre (Avena sativa) . Gule Ærter (Fisum sativum) ere 

 på de frugtbarere strøg ikke ualmindelige, sjældne derimod 

 grå Ærter (P. arvense). Boghvede (Fagopyrum esculen- 

 tum) er en temmelig almindelig sædart i hele sandpartiet. 

 Som ukrud i den findes ofte Fagopyrum Tatar icum , der 

 imidlertid intetsteds dyrkes. — De fleste af disse sædarter 

 kunne også findes tilfældigt forvildede ved grøfter, søbredder 

 og i skove ; på det sidstnævnte sted ere de da gærne bragte 

 med brændevogne, der have medført foder til hestene. Men 

 de forsvinde jo gærne snart igen. De vigtigste dyrkede fo- 

 derurter ere (foruden flere af de foregående): Vikker 

 (Vicia sativa), der sås alene eller blandet med Havre, tem- 

 melig almindelig. S p e r g e 1 {Spergula arvensis ß, sativa), der 

 tilligemed Boghvede kun benyttes i sandbakkeegnene. Kar- 

 tofler, almindeligt dyrkede. Turnips og Kålrabi, især 

 på^"sletten, navnlig i Københavns omegn. Varieteter af Kål 

 ligeledes. Runkelroer ligeledes. Rajgræs (Lolium per- 

 enne) sås ofte mellem Kløver, sjældnere særskilt; det samme 

 gælder om Thimotheigræs (PhJeum pralerne). Italiensk 

 Rajgræs (Lolium multiflorum Lam.) er indført i de senere 

 år, og synes at udbrede sig mere og mere, ligesom den også 

 allerede har forvildet sig mange steder. Rødkløver (Tri- 

 folium pratense) er særdeles almindelig overalt; den blandes 

 ofte med Hvidk løver (T. repens) og med flere af de nævnte 

 Græsarter; derimod er Fladhoved -Kl øver (T. hybridum), 

 der andetsteds dyrkes så hyppigt, sjælden som foderurt i 



